Mbyariyehe Olivier wari ufungiye muri Kasho ya Sitasiyo ya Polisi y'u Rwanda ya Kiyumba, ho mu karere ka Muhanga yarashwe ubwo yageragezaga gutoroka maze bimuviramo gupfa ku ya 17 Mata, ahagana saa moya zo mu gitondo,
Mbyariyehe yari ahafungiye kuva ku itariki 14 Mata, akaba yari akurikiranyweho icyaha cyo gutema umwe mu bagize urwego rwunganira uturere mu gucunga umutekano (District Administrative Security Support Organ-DASSO) witwa Hategekimana Jeremie, wari ku kazi, ubu akaba ari kwivuriza mu bitaro bya Kabgayi.
Umuvugizi wa Polisi y'u Rwanda, Assistant Commissioner of Police (ACP) Celestin Twahirwa yagize ati:"Umunsi yafashweho, Mbyariyehe yasanzwe ari gutema ibiti mu ishyamba rya Leta riri mu murenge wa Rongi, akaba yaragiraga ngo abicanemo amakara. Ubwo umuyobozi w'umudugudu n'abagize uru rwego rwa DASSO babiri bazaga kumubuza kubikora, yahise atemesha Hategekimana umuhoro, aramukomeretsa bikomeye."
ACP Twahirwa yakomeje avuga ko ibyaha yakoze bihanwa n'ingingo ya 30 n'iya 416 z'igitabo cy'amategeko ahana y'u Rwanda.
Mbyariyehe yashinjwaga kandi n'abaturanyi be kunywa ibiyobyabwenge byamuteraga gukora ibikorwa bihungabanya ituze ryabo.
Muri iki gitondo ubwo Mbyariyehe yakurwagaho amapingu agiye mu bwiherero yahise yiruka agira ngo acike bituma uwari amurinze amurasa ahita agwa aho.
Minisitiri w'Ubutabera, akaba n'Intumwa Nkuru ya Leta, Johnston Busingye ku cyumweru tariki 26 z'uku Kwezi yabwiye abagize Inama Nkuru ya Polisi y'u Rwanda ko ibikorwa by'uru rwego rw'umutekano (...)
Abanyarwanda barasabwa kurebera hamwe uburyo hashyirwa ingufu mu guteza imbere Ikinyarwanda mu burezi, ni mu gihe hizihizwa umunsi mpuzamahanga w'ururimi kavukire tariki 24 Werurwe 2017. (...)
Umudage Antoine Hey yasinye amasezerano yo gutoza ikipe y'igihugu y'u Rwanda ejo hashize tariki 21 Werurwe 2017 ; yahawe amasezerano y'umwaka umwe ushobora kongerwa igihe yitwaye neza. Perezida (...)
Abasirikare 30 batangiye amahugurwa azamara ibyumweru bibiri, aho bazahabwa ubumenyi buzabafasha kugira uruhare mu gukumira iyinjizwa n'ikoreshwa ry'abana mu gisirikare. Ni amahugurwa (...)
Arkiepiskopi wa diyosezi ya Lauriaco muri Pologne , Musenyeri Andrzej Jowzowicz, yagizwe intumwa y'umushumba wa Kiliziya Gatolika, Papa Francis mu Rwanda kuri uyu wa 18 Werurwe 2017. Jozwowicz (...)